Diari Oficial de la Generalitat Valenciana


Sumari del DOGV 3841, del 21-09-2000 (2000/7528)

RESOLUCIÓ de 10 de setembre de 2000, del Rectorat de la Universitat Jaume I, per la qual es convoca una oferta pública per a la selecció de dos tècnics superiors d'investigació, amb contracte laboral temporal per obra o servei, (projectes TQM-TILE y TQM-SMILE).
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3841

Data del DOGV
:   21-09-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7528


Data del document
:   10-09-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * professió de la informàtica
    * personal d'investigació
    * universitat
    * concurs administratiu

RESOLUCIÓ de 10 de setembre de 2000, del Rectorat de la Universitat Jaume I, per la qual es convoca una oferta pública per a la selecció de dos tècnics superiors d'investigació, amb contracte laboral temporal per obra o servei,(projectes TQM-TILE y TQM-SMILE). [2000/M7528]
  
D'acord amb el que estableix l'article 17. 2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les atribucions que li confereix l'article 18, en relació amb l'article 3. E de la Llei de Reforma Universitària, convoca una oferta pública de dos places de tècnic superior d'investigació d'acord amb les següents bases:
  
Primera. Denominació del lloc de treball
  
Tècnic superior d'investigació.
  
Segona Retribució íntegra
  
La retribució íntegra mensual, inclosa la part proporcional de les pagues extres, serà de 377.943 pessetes en concepte de sou base.
  
Tercera. Objecte i període
  
La Comissió Europea i empreses industrials financen el desenvolupament i implantació d'una metodologia i eines que ajuden a les organitzacions a especificar i implantar sistemes d'indicadors per a la gestió
  
La innovadora metodologia que integra la gestió basada en indicadors amb la gestió per processos és aplicable a organitzacions de diverses dimensions i sectors. La implantació i utilització de la metodologia té el suport en la tecnologia informàtica avançada que s'integrarà amb els sistemes d'informació de l'organització.
  
Per a això, l'equip multidisciplinari de la Universitat Jaume I desitja incorporar dos titulats superiors amb la missió de:
  
- Implantació del sistema d'indicadors en les empreses col·laboradores.
  
- Programació de components del sistema d'informació desenvolupat en el projecte.
  
La durada del contracte serà determinada per la durada del projecte (1 any) i la disponibilitat del pressupost.
  
Quarta. Jornada de treball
  
Quaranta hores setmanals.
  
Cinquena. Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats, als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors i treballadores en els termes en què aquesta es troba definida en el Tractat Constitutiu de la Comunitat Europea. També podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors de l'esmentada edat que visquen al seu càrrec.
  
- Haver complit 18 anys i no haver assolit l'edat de jubilació.
  
- Estar en possessió del títol de llicenciat/a o enginyer/a.
  
- No patir malaltia ni estar afectat per limitació física o psíquica que sia incompatible amb l'acompliment de les corresponents funcions.
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'acompliment de les funcions públiques. Les persones aspirants, la nacionalitat de les quals no sia l'espanyola hauran d'acreditar, igualment, no estar sotmeses a sanció disciplinària o condemna penal que impedia, en el seu estat, l'accés a la funció pública.
  
Aquests requisits hauran de posseir-se en el dia de la finalització del termini de presentació de sol·licituds, i mantenir-se fins al moment de la firma del contracte de treball.
  
Sisena. Mèrits preferents
  
- Enginyer/a informàtic/a.
  
- Experiència en administració de bases de dades (MS SQL server, Oracle).
  
- Experiència en programació en entorns Internet amb productes Oracle o Microsoft (VisualC, VisualBasic, ASP, HTLM).
  
- Coneixement dels sistemes operatius Windows NT i Unix.
  
- Experiència en sistemes ERP.
  
- Experiència en gestió de projectes d'implantació de sistemes informàtics.
  
Setena. Sistema selectiu de la plaça
  
Per part de la comissió encarregada de resoldre aquesta selecció, es valorarà els currículums de les persones aspirants d'acord al barem que figura en l'annex II. La comissió podrà, de considerar-ho oportú, realitzar una prova i entrevista als aspirants preseleccionats relacionada amb el perfil de la plaça.
  
La comissió avaluadora podrà declarar desert el procediment de selecció en cas que, valorats els mèrits i, si és procedent, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.
  
Vuitena. Tribunal
  
La comissió avaluadora tindrà l'estructura que figura en l'annex III d'aquesta convocatòria.
  
Els membres de la comissió hauran d'abstenir-se d'intervenir quan coincidisca en ells alguna circumstància de les establides en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
El president podrà sol·licitar dels membres de la comissió una declaració expressa de no trobar-se en cap de les circumstàncies establides als articles mencionats.
  
La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.
  
El procediment d'actuació de la comissió s'ajustarà en tot moment a què disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran dirigir-se a al director del projecte d'investigació: José A. Heredia, de la Unitat Predepartamental de Tecnologia, campus Riu Sec (telèfon: 927 71 43 79).
  
Novena. Presentació d'instàncies
  
Les sol·licituds, emplenades d'acord amb el model que s'adjunta a l'annex I, junt amb l'expedient acadèmic i currículum, es presentaran al Registre General de la Universitat Jaume I o per qualsevol dels procediments que estableix l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: les instàncies es presentaran en sobre obert perquè l'empleat estampe el segell de dates en la part superior esquerra d'aquestes, hi haurà de figurar amb claredat el nom de l'oficina i la data.
  
És necessari presentar una fotocòpia del DNI.
  
No serà necessària la compulsa dels documents que es presenten fotocopiats, hi haurà prou amb la declaració jurada de l'interessat sobre l'autenticitat d'aquests, així com les seues dades que figuren en la instància, sense perjuí que en qualsevol moment la comissió o la universitat puguen requerir les persones aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Les persones aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si és procedent, els documents que acrediten el vincle de parentiu i el fet de viure a a càrrec del nacional d'un altre estat amb el qual tinguen l'esmentat vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si és procedent, del fet que l'aspirant viu al seu càrrec.
  
Deu. Llista d'admesos i resultat de la selecció
  
Finalitzat el termini per a presentar instàncies, el rector dictarà una resolució per la qual s'aprovarà la llista de persones admeses i excloses en aquest procés selectiu, així com la composició de la comissió avaluadora encarregada de jutjar-lo.
  
El resultat d'aquest procés de selecció es publicarà al tauler d'anuncis de Recursos Humans i en la pàgina web que té assignada el Servei de Recursos Humans en el Servei d'Informació del Campus (SIC): http://sic.uji.es/serveis/rec-hum/seleccio/
  
Onze. Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si és procedent, podrà revisar les resolucions de la comissió, d'acord amb la mencionada norma.
  
Castelló de la Plana, 10 de setembre de 2000.- El rector: Fernando Romero Subirón.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
SOL·LICITE l'admissió en el procés selectiu per a cobrir una plaça temporal de ..., convocat per la Resolució de data ..., publicada en el Diari Oficial de la Generalitat Valenciana número ...
  
Projecte:
  
Director/a
  
DECLARE que són certes les dades consignades en aquesta i que complisc les condicions exigides per a l'ingrés en la funció pública i les especialment assenyalades en aquesta convocatòria. Així mateix em compromet a provar documentalment els mèrits al·legats.
  
La persona interessada,
  
Castelló de la Plana, ?, de ... de 2000.
  
RECTORAT DE LA UNIVERSITAT JAUME I
  
ANNEX II
  
Barem
  
- Expedient: fins 4 punts
  
- Experiència en programació en entorns internet amb productes Oracle o Microsoft (Visual C, visualbasic, ASP, HTLM): fins 6 punts
  
- Experiència en gestió de projectes: fins 4 punts.
  
- Coneixements dels sistemes operatius Windows NT y Unix: fins 4 punts
  
- Experiència en administració de bases de dades (SQL server, Oracle): fins 8 punts
  
- Experiència en sistemes ERP: fins 4 punts
  
- Coneixements de valencià: fins 2 punts
  
- Coneixements d'anglés: fins 2 punts
  
ANNEX III
  
Comissió avaluadora
  
President: el vicerector d'Investigació i Planificació, o persona en qui delegue.
  
- Tres vocals en representació de la Universitat Jaume I.
  
- Un representant del Comité d'Empresa, a proposta d'aquest òrgan.